România nu se află la coada acestui clasament, a spus Nicolae Ciucă cu privire la raportul NATO, care arăta că țara noastră a alocat 1,6% din PIB pentru Apărare.
Doar ne lăudăm că dăm bani la Apărare. România a cheltuit mai puțin ca Olanda, deși Iohannis a promis 2,5% din PIB
"Putem spune că până în anul 2015, când s-a luat decizia ca România să aloce 2% din PIB conform unui angajament la nivelul Alianței, acest sector a fost oarecum vitregit de ceea ce înseamnă alocarea financiară. Dar, începând cu anul 2016, mai precis cu 2017 s-a intrat pe această alocare de 2%, iar începând de anul trecut România a fost printre puținele țări NATO ce a alocat 2.5% pentru Apărare. (...) România a reușit într-un interval scurt de timp să realizeze capabilitățile militare prioritare de care avea nevoie și continuă și în acest moment programele de înzestrare, astfel încât Armata Română împreună cu celelalte structuri ale NATO să poată să aibă o contribuție consistentă la această decizie de întărire a descurajării și apărării pe Flancul de Est", a spus Nicolae Ciucă.